CELEX: 32020R0488
Language: et
Date: 2020-04-02 00:00:00
Title: Nõukogu määrus (EL) 2020/488, 2. aprill 2020, millega muudetakse määrust (EL) nr 1352/2014 piiravate meetmete kohta seoses olukorraga Jeemenis

3.4.2020   
               
               
                  ET
               
               
                  Euroopa Liidu Teataja
               
               
                  L 105/1
               
            
         NÕUKOGU MÄÄRUS (EL) 2020/488,
         2. aprill 2020,
         millega muudetakse määrust (EL) nr 1352/2014 piiravate meetmete kohta seoses olukorraga Jeemenis
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 215,
         võttes arvesse nõukogu 18. detsembri 2014. aasta otsust 2014/932/ÜVJP piiravate meetmete kohta seoses olukorraga Jeemenis (1),
         võttes arvesse liidu välisasjade ja julgeolekupoliitika kõrge esindaja ning Euroopa Komisjoni ühisettepanekut
         ning arvestades järgmist:
         
                     (1)
                  
                  
                     18. detsembril 2014 võttis nõukogu vastu määruse (EL) nr 1352/2014 (2).
                  
               
                     (2)
                  
                  
                     ÜRO Julgeolekunõukogu võttis 25. veebruaril 2020 vastu resolutsiooni 2511 (2020).
                  
               
                     (3)
                  
                  
                     ÜRO Julgeolekunõukogu resolutsioonis 2511 (2020) rõhutatakse humanitaarabi hõlbustamise olulisust. Lisaks sätestatakse ÜRO Julgeolekunõukogu resolutsioonis 2511 (2020), et ÜRO Julgeolekunõukogu resolutsiooni 2140 (2014) punkti 19 kohaselt loodud komitee võib juhtumipõhiselt anda luba tegevusteks, mida on vaja ÜRO ja muude humanitaarabiorganisatsioonide töö hõlbustamiseks Jeemenis või muul otstarbel kooskõlas ÜRO Julgeolekunõukogu resolutsioonide 2140 (2014) ja 2216 (2015) eesmärkidega.
                  
               
                     (4)
                  
                  
                     Samuti märgitakse ÜRO Julgeolekunõukogu resolutsioonis 2511 (2020), et seksuaalvägivalla kasutamine relvakonfliktis ja laste värbamine või kasutamine relvakonfliktis rahvusvahelist õigust rikkudes, on karistatavad tegevused.
                  
               
                     (5)
                  
                  
                     Nõukogu võttis 2. aprillil 2020 vastu otsuse (ÜVJP) 2020/490, (3) millega muudetakse otsust 2014/932/ÜVJP kooskõlas ÜRO Julgeolekunõukogu resolutsiooniga 2511 (2020).
                  
               
                     (6)
                  
                  
                     Teatav osa kõnealustest meetmetest kuuluvad Euroopa Liidu toimimise lepingu kohaldamisalasse ja seepärast on nende rakendamiseks vaja liidu tasandi õigusakti, eelkõige tagamaks, et kõikide liikmesriikide majandustegevuses osalejad kohaldaksid neid meetmeid ühetaoliselt.
                  
               
                     (7)
                  
                  
                     Nõukogu määrust (EL) nr 1352/2014 tuleks seetõttu vastavalt muuta,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Nõukogu määrust (EL) nr 1352/2014 muudetakse järgmiselt.
            
                        1)
                     
                     
                        Artikli 3 lõige 1 asendatakse järgmisega:
                        
                                    „1.
                                 
                                 
                                    I lisas on loetletud füüsilised või juriidilised isikud, üksused ja asutused, kelle puhul sanktsioonide komitee on teinud kindlaks, et nad osalevad tegevuses või toetavad tegevust, mis ohustab Jeemenis rahu, julgeolekut või stabiilsust, sealhulgas:
                                    
                                                a)
                                             
                                             
                                                tegevus, mis takistab või kahjustab poliitilise ülemineku edukat lõpuleviimist, nagu on välja toodud Pärsia lahe koostöönõukogu algatuses ja rakendusmehhanismi kokkuleppes;
                                             
                                          
                                                b)
                                             
                                             
                                                tegevus, mis takistab vägivallaga või rünnakutega põhiinfrastruktuuride vastu riigisisese dialoogikonverentsi lõppraporti tulemuste rakendamist;
                                             
                                          
                                                c)
                                             
                                             
                                                selliste tegevuste kavandamine, juhtimine või toimepanemine Jeemenis, millega rikutakse kas rahvusvahelisi inimõigusi käsitlevaid õigusakte või rahvusvahelist humanitaarõigust või mis kujutavad endast inimõiguste rikkumist, sealhulgas seksuaalvägivalla kasutamine relvakonfliktis või laste värbamine või kasutamine relvakonfliktis rahvusvahelist õigust rikkudes;
                                             
                                          
                                                d)
                                             
                                             
                                                tegevus, mis rikub otsuse 2014/932/ÜVJP artikliga 1 kehtestatud relvaembargot või tõkestab Jeemenisse humanitaarabi toimetamist või Jeemenis humanitaarabile juurdepääsu või humanitaarabi jagamist.“
                                             
                                          
                              
                  
                        2)
                     
                     
                        Lisatakse järgmine artikkel:
                        
                           „Artikkel 3a
                           Erandina artiklitest 1a ja 2 võivad liikmesriikide pädevad asutused anda loa:
                           
                                       a)
                                    
                                    
                                       tehnilise abi, rahastuse või rahalise abi andmiseks seoses artiklis 1a kirjeldatud tegevustega;
                                    
                                 
                                       b)
                                    
                                    
                                       teatavate külmutatud rahaliste vahendite või majandusressursside vabastamiseks või kättesaadavaks tegemiseks
                                       sellistel tingimustel, nagu nad peavad asjakohaseks, ja tingimusel, et sanktsioonide komitee on juhtumipõhiselt kindlaks teinud, et erand on vajalik ÜRO ja muude humanitaarabiorganisatsioonide töö hõlbustamiseks Jeemenis või muul otstarbel kooskõlas ÜRO Julgeolekunõukogu resolutsioonide 2140 (2014) ja 2216 (2015) eesmärkidega.“
                                    
                                 
                     
                  
                        3)
                     
                     
                        Artikli 13 lõike 1 punkt a asendatakse järgmisega:
                        
                                    „a)
                                 
                                 
                                    artikli 2 alusel külmutatud rahaliste vahendite ning artiklite 3a, 4, 5, 6 ja 7 alusel antud lubade kohta;“.
                                 
                              
                  
         
            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 2. aprill 2020
            
               
                  Nõukogu nimel
               
               
                  eesistuja
               
               A. METELKO-ZGOMBIĆ
            
         
         
            (1)  ELT L 365, 19.12.2014, lk 147.
         
            (2)  Nõukogu 18. detsembri 2014. aasta määrus (EL) nr 1352/2014 piiravate meetmete kohta seoses olukorraga Jeemenis (ELT L 365, 19.12.2014, lk 60).
         
            (3)  Nõukogu 2. aprilli 2020. aasta otsus (ÜVJP) 2020/490, millega muudetakse otsust 2014/932/ÜVJP piiravate meetmete kohta seoses olukorraga Jeemenis (vt käesoleva Euroopa Liidu Teataja lk 7).